സ്ഥിതി ഗൗരവതരം സര്ക്കാരിന്റെ എല്ലാ സംവിധാനവും ഉപയോഗിച്ച് രക്ഷാപ്രവര്ത്തനം നടത്തും: മുഖ്യമന്ത്രി തിരുവനന്തപുര: സംസ്ഥാനത്ത് അതിതീവ്രമഴ തുടരുന്ന എല്ലാ മേഖലകളിലും രക്ഷാപ്രവര്ത്തനം ശക്തമാക്കാന് നടപടി. മുഖ്യമന്ത്രി പിണറായി വിജയന് വിളിച്ചു ചേര്ത്ത ഉന്നതതല യോഗത്തിലാണ് തീരുമാനം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സര്ക്കാരിന്റെ എല്ലാ സംവിധാനങ്ങളും ഇതിനായി രംഗത്തിറങ്ങും. ഉരുള്പൊട്ടല്, വെള്ളപ്പൊക്കം, മണ്ണിടിച്ചില് സാധ്യതയുള്ള പ്രദേശങ്ങളില് നിന്ന് ആളുകളെ പെട്ടെന്നു തന്നെ മാറ്റിപ്പാര്പ്പിക്കാന് നടപടിയെടുക്കണമെന്ന് യോഗത്തില് മുഖ്യമന്ത്രി നിര്ദേശിച്ചു. കോട്ടയം ജില്ലയടക്കം മഴക്കെടുതി രൂക്ഷമായ മേഖലകളില് കുടുങ്ങിപ്പോയവരെ രക്ഷിക്കാന് സാധ്യമായ എല്ലാ മാര്ഗങ്ങളും ഉപയോഗിക്കും. രക്ഷാ പ്രവര്ത്തനങ്ങളുടെ പുരോഗതി യോഗം വിലയിരുത്തി. ഗൗരവമായ അവസ്ഥയാണ് നിലവിലുള്ളതെന്ന് മുഖ്യമന്ത്രി പറഞ്ഞു. എന്നാല് അവസാനം വന്ന കാലാവസ്ഥാ പ്രവചനം ആശ്വാസത്തിന് വക നല്കുന്നതാണ്. കൂടുതല് മോശപ്പെട്ട അവസ്ഥയിലേക്കല്ല നാം പോകുന്നത് എന്നാണ് പ്രവചനം നല്കുന്ന സൂചനയെന്നും മുഖ്യമന്ത്രി പറഞ്ഞു. കോവിഡ് മാനദണ്ഡങ്ങള് പാലിച്ച് വേണം ക്യാമ്ബുകള് ആരംഭിക്കേണ്ടത്. ഇക്കാര്യത്തില് പ്രത്യേക ജാഗ്രത പുലര്ത്തണം. ക്യാമ്ബുകളുടെ എണ്ണം വര്ദ്ധിപ്പിക്കാവുന്നതാണ്. മാസ്ക്, സാനിറ്റൈസര് എന്നിവ ക്യാമ്ബുകളില് ഉറപ്പുവരുത്തണം. ശൗചാലയങ്ങള് വൃത്തിയാക്കാന് പ്രത്യേകം സംവിധാനം ഒരുക്കണം. ആവശ്യത്തിന് ശുദ്ധജലം ലഭ്യമാക്കണം. ആരോഗ്യ പ്രവര്ത്തകരുടെ ശ്രദ്ധ ക്യാമ്ബുകളില് ഉണ്ടാകണം. ആവശ്യത്തിന് മരുന്നുകള് ഉണ്ടാകണം. വാക്സിന് എടുക്കാത്തവരുടെയും അനുബന്ധ രോഗികളുടെയും കാര്യത്തില് പ്രത്യേക കരുതല് വേണമെന്നും പിണറായി വിജയന് നിര്ദേശിച്ചു. തീരദേശ മേഖലയില് ഇടക്കിടെ മുന്നറിയിപ്പ് നല്കണം. ദുരന്തസാധ്യത ഉള്ള പ്രദേശങ്ങളില് നിന്ന് ആളുകളെ ഒഴിപ്പിക്കാന് ജാഗ്രത പുലര്ത്തേണ്ടതുണ്ട്. ദേശീയ ദുരന്ത പ്രതികരണ സേന നിലവില് നല്ല സഹായങ്ങള് നല്കിവരുന്നുണ്ട്. ആവശ്യമുള്ളവര് അവരെ ബന്ധപ്പെടണമെന്ന് മുഖ്യമന്ത്രി പറഞ്ഞു. ആര്മി, നേവി, എയര്ഫോഴ്സ് എന്നീ സേനാവിഭാഗങ്ങള് ദുരന്ത ഘട്ടങ്ങളില് സംസ്ഥാനത്തെ നല്ല നിലക്ക് സഹായിച്ചവരാണ്. അവരെയൊക്കെ ഏകോപിതമായി ഉപയോഗിക്കാനാവണം. ഡാമുകളുടെ ജലനിരപ്പ് നിരീക്ഷണം ശക്തമാക്കണമെന്ന് മുഖ്യമന്ത്രി നിര്ദ്ദേശിച്ചു. മാറിപ്പോകാനുള്ളവര്ക്ക് മുന്നറിയിപ്പ് നല്കണം. പെട്ടെന്ന് മാറിപ്പോകാന് പറയുന്ന സ്ഥിതി ഉണ്ടാവരുത്. മുന്കൂട്ടി അറിയിക്കുകയാണ് പ്രധാനം. ഇക്കാര്യത്തില് ജില്ലാ കലക്ടര്, വൈദ്യുതി വകുപ്പ്, ജലവിഭവ വകുപ്പ് എന്നിവര് യോജിച്ച് നീങ്ങണം. വൈദ്യുതി വിതരണത്തില് പ്രശ്നങ്ങള് ഉണ്ടാകാതെ ശ്രദ്ധിക്കണം. പാലക്കാട് ജില്ലയില്കൂടി റെഡ് അലര്ട്ട് പ്രഖ്യാപിച്ചിട്ടുണ്ട്. അവിടെ മുന്കരുതല് ശക്തമാക്കണം. വെള്ളം ഒഴുക്കി കളയാന് ആവശ്യമെങ്കില് മോട്ടോര് പമ്ബുകള് ഫയര്ഫോഴ്സ് വാടകക്ക് എടുക്കണമെന്നും മുഖ്യമന്ത്രി നിര്ദേശിച്ചു. ഒക്ടോബര് 18 മുതല് തുറക്കാനിരുന്ന ഉന്നത വിദ്യാഭ്യാസ സ്ഥാപനങ്ങള് 20 മുതലാവും ആരംഭിക്കുക. പത്തൊമ്ബതാം തീയതി വരെ മഴ തുടരും എന്ന മുന്നറിയിപ്പിന്റെ പശ്ചാത്തലത്തില് ആ ദിവസം വരെ ശബരിമല തീര്ത്ഥാടനം ഒഴിവാക്കാനും യോഗം തീരുമാനിച്ചു. ഉരുള്പൊട്ടല്: പൂര്ണമായി ഒറ്റപ്പെട്ട് കൂട്ടിക്കല്, സൈന്യത്തിന്റെ സഹായം തേടി